FBS 06 Talking with God/sq

[[Media:STHB_06_Biseda_me_Perëndinë.pdf|Shkarkojeni këtë faqe si dokument pdf]]

Lavdërim
Lexoni një pjesë shkrimi dhe praktikoni një këngë adhurimi.


 * Shembull: Lexoni Psalmin 100:2 “I shërbeni Zotit me gaz, ejani para tij me këngë gëzimi.” Le të mësojmë një këngë, të cilën mund ta përdorim për të adhururar Zotin.

Kujdesi
Kujdesuni për nevojat e njëri-tjetrit në lutje, këshillim biblik dhe inkurajim.


 * Kërkojini çdo personi të tregojë një inkurajim dhe një sfidë me të cilën është përballur këtë javë.


 * Pyesni: “Çfarë doni që të bëjë Jezusi për ju këtë javë?” Lutuni për nevojat e njëri-tjetrit.

Kremtoni Besnikërinë
Inkurajoni llogaridhënie me dashuri, për t'iu bindur Jezusit.


 * Pyetini: “Çfarë ndodhi kur i besuat Zotit për qëllimet tuaja dhe për deklaratat “Unë do të _____ më datë _____...?”

Dhënia e Vizionit
Jepuni vizionin për identitetin e tyre në Krishtin, ose për atë që mund të bëjë Perëndia përmes tyre.

Shembull: Ndërsa Jezusi shkonte nëpër të gjitha qytetet dhe fshatrat, Ai pa nevojat e njerëzve dhe pati dhembshuri për ta. Ai u tha dishepujve të Tij: "E korra është e madhe, kurse punëtorët janë pak; lutjuni Zotit të të korrave që të çojë punëtorë në të korrën e vet." Perëndia dëshiron që të gjithë njerëzit ta njohin Atë dhe dashurinë e madhe të Tij për ne. Ai dëshiron të na përdorë dhe në të njëjtën kohë do të ngrejë më shumë punëtorë nga të korrat që po mbledhim. Le t’i kërkojmë Perëndisë të dërgojë më shumë punëtorë, që do drejtojnë njerëzit për ta njohur Atë.



Konteksti
Edhe pse Jezusi ishte i zënë me shërbesën e Tij, ai kaloi shumë kohë duke folur me Atin. Ndërsa e vëzhgonin Atë, edhe ndjekësit e Tij dëshironin të mësonin si të flisnin me Atin. Sot ne do të mësojmë se çfarë u tha Ai atyre.

Lexoni

 * Lexoni ose shikoni Luka 11:1-13 2-3 ndërsa gjithë të tjerët dëgjojnë

Pyetje Zbuluese

 * Gjithsecili të thotë se çfarë i tërhoqi më shumë vëmendjen (ose çfarë u pëlqeu më shumë) dhe pse.


 * Si mendoni, përse është e rëndësishme kjo histori?


 * Si mund ta ndryshojmë stilin tonë të jetesës tani që lexuam këtë histori (pasazh)?

Tregoni dhe Korrigjoni

 * Praktikojeni historinë duke i kërkuar dikujt ta tregojë atë dhe ndërkohë grupi do ta korrigjojë, nëse është e nevojshme.

Përmbledhje
Lutje do të thotë t’i flasësh Atit tonë qiellor. Ne mund të përdorim katër pikat e mëposhtme për të përmbledhur atë që u mësoi atyre Jezusi: Ne mund të jemi të sigurt që Ai na dëgjon dhe do të na japë më të mirën.
 * Lavdëroje Atë dhe mbaje në qendër;
 * Kërkoji atë që ke nevojë;
 * Prano mëkatet e tua;
 * Nënshtroja jetën vullnetit të Tij dhe Mbretërisë së Tij.

Për më shumë informacion: Lexoni Koncepti i Transferueshëm #9: Si të lutesh dhe diskutojeni me një anëtar tjetër të grupit.



Përgatitja për Mision

 * Praktikoni lutjen duke përdorur katër pikat përmbledhëse.


 * Praktikoni ndarjen e Ungjillit, bisedat për Shpirtin e Shenjtë, Studimin Biblik, ose ndonjë nga mësimet e mëparshme.

Pjesëmarrja në Mision

 * Zgjidhni 5 persona nga Lista e Rrjetit tuaj, të cilëve do t’u tregoni historinë ose me të cilët do të ndani ungjillit gjatë kësaj jave.


 * Shkruani deklarata “Unë do të _____ më datë _____” dhe tregojani grupit tuaj.

Lutja për Misionin

 * Dorëzojani Perëndisë qëllimet e gjithsecilit. Kërkojini Atij të na ndihmojë të tregohemi besnikë dhe të na përdorë të nisim një lëvizje për të bërë dishepuj.